Amanda Black

Amanda Benedicta Antony (tí wọ́n bí ní ọjọ́ kẹrìnlélógún oṣù keje, ọdún 1993), tí orúkọ ìnagijẹ rẹ̀ ń jẹ́ Amanda Black, jẹ́ olórin ti orílẹ̀-èdè South Africa àti òǹkọrin. Ìlú Gcuwa ni wọ́n bi si, ibẹ̀ ló sì dá̀gbà sí pẹ̀lú. Iṣẹ́ rẹ̀ gẹ́gẹ́ bíi olórin bẹ̀rẹ̀ ní ọdún 1999, nígbà tí ó wà ní ọmọdún mẹ́fà, níbi tí ó ti ń kọ orin ní ilé-ìjọsìn. Amanda jẹ́ ọ̀kan lára àọn olùdíje Idols South Africa apá kọkànlá. Black kó lọ sí ìlú Johannesburg ní ọdún 2016 láti tẹ̀síwájú nínú iṣẹ́ orin kíkọ rẹ̀. Ó tọwọ́ bọ ìwé àdéhùn pẹ̀lú Ambitiouz Entertainment  ní ọdún 2016, ó sì di ìlúmọ̀ọ́ká ní ọdún kan náà lẹ́yìn tí ó ṣàgbéjáde orin àdàkọ rẹ̀, tí àkọ́lé rẹ̀ ń jẹ́ "Amazulu", èyí tí wọ́n yàn fún àmì-ẹ̀yẹ lóríṣiríṣi. Àwo-orin àkọ́kọ́ rẹ̀, ìyẹn Amazulu (2016), mu kí ó gba àmì-ẹ̀yẹ lóríṣiríṣi bíi "Àwo-orin tó dára jù lọ fún ọdún náà", "Best Newcomer of the Year," "Best Female Artist of the Year" àti "Best R&B Soul/Reggae Album". Ní ọdún 2019, ó di olórin tí àwọn ènìyàn ń gbọ orin rẹ̀ jù lọ ní orí Apple Music.

Àwo-orin Amanda kẹta, èyí tí àkọ́lé rẹ̀ jẹ́, Mnyama jáde ní ọdún 2021. Lẹ́yìn náà ni ó ṣá̀gbéjáde orin àdákọ méjì, tí àkọ́lé wọn ń jẹ́; "Kutheni Na" àti "Let It Go".

 Ìbẹ̀rẹ̀pẹ̀pẹ̀ ayé àti ètò-ẹ̀kọ́ rẹ̀ 
Amanda Benedicta Antony jẹ́ Xhosa. Ọjọ́ kẹrìnlélógún oṣù keje, ọdún 1993 ni wọ́nbi, sí ìlú Mthatha, Eastern Cape, ní South Africa, ó sì dàgbà sí ìlú Butterworth, Eastern Cape, níbi tí ó ti lo ìbẹ̀rẹ̀pẹ̀pẹ̀ ayé rẹ̀. Bákan náà ni ó gbé ní East London. Ó kó lọ sí Port Elizabeth, níbi tí ó ti parí ètò-ẹ̀kọ́ girama rẹ̀ ní Kabega Christian School, Port Elizabeth, kí ó ṣẹ̀ tó wá tẹ̀síwájú ní Nelson Mandela Metropolitan University, níbi tí ó ti kékọ̀ọ́ nípa Ẹ̀kó.

 Àwọn ìtọ́kasí